Clara Peeters

Clara Peeters (ca. 1594–1658) var en flamsk maler, framfor alt kjent for sine stilleben, spesielt av frokost- og blomstermotiver.

Liv 
De eksakte data om Peeters' fødsel er ikke kjent, men hun ble sannsynligvis født i Antwerpen i 1594. Det tidligste bevarte oljemaleriet fra hennes hånd stammer fra årene 1607/1608. Hun var da 14 år og kvaliteten på verket viser at hun må ha hatt en svært god lærer; kunsteksperter antar at hun var influert av  Osias Beert.

Peeters bodde først i Antwerpen, men flyttet til Amsterdam i 1612 og endelig til Haag i 1617. Hun giftet seg med Henrik Joossen i Antwerpen 1639. Den siste kjente informasjonen om henne er et tapt maleri fra 1657. Omstendighetene rundt hennes død er ikke kjent.

Virke 
Peeters regnes som en av stillebenpionerene på 1600-tallet og den som innførte stillebenvarianten «frokostscene» i Nederlandene.

Mange av Peeters' bilder oppbevares i samlingene til Museo del Prado i Madrid, Rijksmuseum i Amsterdam og National Museum of Women in the Arts i Washington.

Referanser

Eksterne lenker 
 
 
 Kortbiografi
 Kortbiografi, spanisharts.com
 Kortbiografi, Women Artists

Flamske malere
Personer fra Hertugdømmet Brabant
Personer fra byen Antwerpen
Fødsler i 1594
Dødsfall i 1658
Kvinnelige malere